七大基本情節

《七大基本情節》係英格蘭作家基斯道化·卜卡喺 2004 年出嘅一本書。喺呢本書入面，卜卡佢分析咗好多文學同電影作品嘅情節並且指出，世上多數故仔嘅情節都屬七大類當中嘅其中一類。

情節

斬妖除魔
受到惡勢力威脅，主角出去同佢打過。

例: 七俠五義、007、星球大戰、飢餓遊戲、哈利波特……

窮至有錢
窮主角得到啲嘢，權力、財富、友伴。好多時仲會有「冇咗，跟住搵返」嘅過程。

例: 灰姑娘、阿拉丁，孤星淚、阿積與豌豆樹。

探索
主角同友人去好遠嘅地方，搵一個好重要嘅嘢，或者搵一笪地方，途中面對障礙同試探。

例: The Odyssey, The Pilgrim's Progress, 魔介， 所羅門王寶藏，Six of Crows, Watership Down, Lightning Thief, 奪寶奇兵， Monty Python 同聖杯。

遠行與回歸
主角去陌生嘅地方，克服重重困難，學咗嘢，帶住呢個經歷，返嚟。

例：Ramayana，愛麗絲夢遊仙境，Goldilocks and the Three Bears, Orpheus, 時光機，Peter Rabbit，哈比人，海綿寶寶電影版, Brideshead Revisited, The Rime of the Ancient Mariner, 亂世佳人，The Third Man，獅子王，回到未來。

諧劇
輕鬆搞笑嘅主角，加一個圓滿、開心嘅結局；故仔主題係戰勝逆境，解決問題而獲得成功。Booker 話諧劇唔止淨係幽默，衝突混亂重複出現，大兜亂，一個誤會接一個誤會，不過結局一切搞清楚曬，大部份浪漫愛情片入呢一類。 

例：仲夏夜之夢，無事生非，十二夜，BJ 單身日記，四個婚禮一個葬禮。

悲劇
主角係性格上有缺陷或者犯咗大錯，所以令到佢失敗。好慘嘅結局令到人感到同情，人生嘅墮落同埋命運嘅不幸。

例：Macbeth, The Picture of Dorian Gray, Carmen, Bonnie and Clyde, Jules et Jim, Anna Karenina, Madame Bovary, John Dillinger, 羅密歐與朱麗葉，凱撒大帝，大國民。

重新做人
主角因事而改變，好多時會變好。

例：傲慢與偏見，青蛙王子，美女與野獸， The Snow Queen, A Christmas Carol, The Secret Garden, Peer Gynt, 偷天情緣。

情節
橋段

攷

敘事學